**Από νομικής πλευράς, η αύξηση των Παγίων**

Α) Η γενική συνέλευση «Αποφασίζει για την έγκριση του ισολογι­σμού και του προϋπολογισμού του νέου χρόνου, για τη χρησιμοποίηση του περισσεύματος ή την κάλυψη του ελλείμματος, για τον καθορισμό συμπληρωματικών εισφορών για τις εργασίες του Οργανισμού…» (άρ­θρο 16, παράγραφος η του Καταστατικού του ΤΟΕΒ).

Β) «1. Η συμμετοχή κάθε μέλους στις δαπάνες του Οργανισμού κανο­νί­ζεται με εισφορές ή τέλη που επιβάλλονται από τη Γενική Συνέλευση, ανάλογα με την ωφέλεια που προέκυψε στην γεωργική έκταση που κατέ­χει αυτός και από τις επιβαρύνσεις των έργων που εξυπηρετούνται από την ωφέλεια αυτή.

2. Το ποσό, ο χρόνος και ο τρόπος της πληρωμής των εισφορών ή τε­λών καθορίζονται με απόφαση της Γενικής Συνελεύσεως».

(άρθρο 35, παράγρ. 1 του ισχύοντος Καταστατικού του ΤΟΕΒ).

Γ) «Τα τέλη που επιβάλλονται από την Γενική Συνέλευση για την αντι­μετώπιση των δαπανών διοίκησης, συντήρησης και λειτουργίας του ΤΟΕΒ, υποχρεώνονται να πληρώνουν όλοι ανεξαίρετα οι ωφελούμενοι».

(άρθρο 6, του εγκεκριμένου Κανονισμού Άρδευσης του ΤΟΕΒ).

**Επεξηγήσεις στον Προϋπολογισμό**

**Ανταποδοτικότητα εισφοράς Παγίων Τελών**

Κι αυτό, επειδή η επιβαλλόμενη συνολική εισφορά του Παγίου Τέ­λους είναι ανταποδοτική καθό­σον είναι ίση με το προϋπολογιστικό κό­στος συνιστάμενο από τις δαπάνες Διοίκησης καθώς και από τις Δαπάνες Συντήρησης.

Τονίζεται η ανταποδοτικότητα της εισφοράς και το εξισωτικό οικονο­μικό αποτέ­λεσμα της κάθε διαχειριστικής χρήσης.

Όμως δεν εισπράττονται όλα τα Πάγια Τέλη και γι’ αυτό είναι λιγότε­ρες οι δαπάνες διοίκησης & συντήρησης.

1) Αύξηση των Παγίων Τελών.

Τα πάγια τέλη αυξάνονται κατά 3,00 ευρώ, και από 5,00 ευρώ που ήταν το έτος 2012, τώρα είναι 8,00 ευρώ για το έτος 2013. Τα πάγια τέλη δεν θα καλύπτουν μόνο τις δαπάνες διοίκησης, αλλά και τις δαπάνες συντήρησης. Ειδικότερα, όσον αφορά τις δαπάνες συντήρησης, τα πάγια τέλη θα καλύπτουν την συντήρηση του αποστραγγιστικού και οδικού δι­κτύου, πράγμα που είμαστε υποχρεωμένοι άλλωστε να το κάνουμε ως Οργανισμός Εγγείων Βελτιώσεων (όπως αναφέρεται και στο υπ’ αριθμ. 4937/16-4-2013 έγγραφο ελέγχου του παρόντος Προϋπολογισμού της εποπτεύουσας αρχής, που είναι ο Δήμος Ζηρού). Έτσι θα προκύψει και η ωφέλεια των μελών του Οργανισμού μας που δικαιολογεί την αύξηση αυτή της τιμής του παγίου τέλους για τον σκοπό της ανταποδοτικότητας της (άρθρο 35, παράγρ. 1 του ισχύοντος Καταστατικού του ΤΟΕΒ).

Τέλος ο πρόεδρος ανέφερε ότι όσον αφορά το νόμιμο της αύξησης του Παγίου Τέλους για τον σκοπό της ανταποδοτικότητας εκτέλεσης δαπα­νών-έργων συντήρησης του αποστραγγιστικού και οδικού μας δικτύου προς ωφέλεια των μελών του Οργανισμού μας, υπάρχουν μια σειρά άρ­θρα του νόμου που την αιτιολογούν (βλ. (1): Άρθρο 35, παράγραφος 1 του ισχύοντος Καταστατικού του ΤΟΕΒ, (2): Άρθρο 7, παράγραφος 1, εδάφιο β του ισχύοντος Καταστατικού του ΤΟΕΒ και Άρθρο 10 του Νό­μου 3881/1958, α) παράγραφος 1, εδάφιο γ, β) παράγραφος 2 και γ) πα­ράγραφος 3, (3): Άρθρο 5, παράγραφος 3 του ισχύοντος Καταστατικού του ΤΟΕΒ και Άρθρο 14 του Νόμου 3881/1958, (4): Άρθρο 29 του ισχύ­οντος Καταστατικού του ΤΟΕΒ, (5) Άρθρο 6 του εγκεκριμένου Κανονι­σμού Άρδευσης του ΤΟΕΒ).

…………………………………………..

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ | Αθήνα 16 Ιουνίου 1977 |
| ΥΠΟΥΡΓΕΙΟ ΓΕΩΡΓΙΑΣ |  |
| ΓΕΝΙΚΗ Δ/ΝΣΗ Γ.Ε. & Ε.Β. | Αριθμ. Πρωτ: 159875/3954/1877 |
| ΥΕΒ-ΔΙΕΥΘΥΝΣΕΙΣ 1η & 2α |  |
| ΤΜΗΜΑΤΑ 1/Ι Ι Ι & 2/Ι Ι Ι |  |
|  |  |
| Ταχ. Δ/νση: Χαλκοκονδύλη 46 |  |
|  Πληροφορίες: κ. Χρ. Παπαβασιλείου  | Α Π Ο Φ Α Σ Η |
| Τηλέφωνο: 5244-983 |  |

ΘΕΜΑ: «Τρόπος κατανομής, από τους Ο.Ε.Β. των δαπανών διοικήσεως, λειτουργίας και συντηρήσεως των εγγειοβελτιωτικών έργων μεταξύ των ωφελουμένων».

Ο ΥΠΟΥΡΓΟΣ ΓΕΩΡΓΙΑΣ

Έχοντας υπόψη:

1. Το άρθρο 1 του Νόμου 414/76 «περί τροποποιήσεως και συμπληρώσεως διατάξεων του Ν.Δ.3881/58 “περί έργων Εγγείων Βελτιώσεων”».

2. Την ανάγκη της καλής λειτουργίας και συντηρήσεως των εγγειοβελτιωτικών έργων, προς το σκοπό της ταχύτερης και πλήρους αξιοποιήσεως τους.

3. Τη με αριθμό 16/5-5-1977, γνωμοδότηση του Κ.Γ.Σ.Ε.Ε. για το ανωτέρω θέμα.

**Α π ο φ α σ ί ζ ο υ μ ε**

Καθορίζουμε ως ακολούθως τον τρόπο κατανομής, από τους Ο.ΕΒ., των δαπανών διοικήσεως, λειτουργίας και συντηρήσεως των εγγειοβελτιωτικών έργων μεταξύ των ωφελουμένων.

Ι. ΓΕΝΙΚΕΣ ΔΙΑΤΑΞΕΙΣ

Α. Αυτοτελή στραγγιστικά ή αποχετευτικά έργα:

1. Επιβάλλεται στρεμματική εισφορά σε ολόκληρη την έκταση που εξυπηρετείται από τα έργα και η οποία περιλαμβάνει το σύνολο των δαπανών διοικήσεως, λειτουργίας και συντηρήσεως του στραγγιστικού και οδικού δικτύου αυτών.

2. Στις περιπτώσεις που η στράγγιση ή η αποχέτευση των υδάτων γίνεται με άντληση, οι δαπάνες διοικήσεως, λειτουργίας και συντηρήσεως των αντλιοστασίων βαρύνουν μόνο την έκταση που εξυπηρετείται από αυτά.

Β. Αρδευτικά-Στραγγιστικά-Αποχετευτικά Έργα.

1. Επιβάλλεται στρεμματική εισφορά που περιλαμβάνει:

α. Τις δαπάνες του στραγγιστικού-αποχετευτικού και οδικού δικτύου που κατανέμονται όπως και στα αυτοτελή στραγγιστικά ή αποχετευτικά έργα.

β. Τις δαπάνες διοικήσεως, λειτουργίας και συντηρήσεως των αρδευτικών δικτύων, που κατανέμονται σε ολόκληρη την έκταση η οποία μπορεί να αρδευθεί (αρδεύσιμη) από αυτά, ανεξάρτητα από το αν ο παραγωγός αρδεύει ή όχι τον αγρό του.

2. Στις περιπτώσεις που ή άρδευση γίνεται με άντληση η ανωτέρω στρεμματική εισφορά περιλαμβάνει και τις δαπάνες γενικά συντηρήσεως των αντλιοστασίων αρδεύσεως, ως και αμοιβής του προσωπικού λειτουργίας αυτών, που κατανέμονται στην έκταση που μπορεί να αρδευτεί από αυτά, ανεξάρτητα από το αν ο παραγωγός αρδεύει ή όχι τον αγρό του.

3. Επιβάλλεται αρδευτικό τέλος ή αντίτιμο χρήσεως ύδατος για κάθε κυβικό μέτρο ύδατος αν λειτουργούν υδρόμετρα ή για κάθε ώρα παροχής ύδατος αν το ύδωρ χορηγείται με την ώρα, μόνο για την έκταση που θα αρδευθεί και το οποίο καλύπτει τις δαπάνες ενεργείας (Δ.Ε.Η ή καύσιμα και λιπαντικά σε πετρελαιοκίνητα) για την λειτουργία των αντλιοστασίων αρδεύσεως.

ΙΙ. ΕΙΔΙΚΕΣ ΔΙΑΤΑΞΕΙΣ

Α. Οι επιβαλλόμενες, στα αρδευτικά έργα στρεμματικές εισφορές στραγγίσεως-αρδεύσεως και τα αρδευτικά τέλη, ή αντίτιμο χρήσεως ύδατος κατά τις διατάξεις των κεφαλαίων Ι/Α και Ι/Β, δύναται να διαφοροποιούνται, από τους ΟΕΒ, με αυξομείωση τους μεταξύ των ωφελουμένων, ανάλογα με το είδος της καλλιέργειας, τη μέθοδο αρδεύσεως που εφαρμόζεται από αυτούς και τις τυχόν ειδικές συνθήκες ορισμένων περιοχών των έργων.

Β. Ειδικότερα για την ορυζοκαλλιέργεια οι στρεμματικές εισφορές στραγγίσεως-αρδεύσεως και τα αρδευτικά τέλη πρέπει να ορίζονται, από τους Ο.Ε.Β. τουλάχιστο στο τριπλάσιο της μέσης εισφοράς και αρδευτικού τέλους που ορίζονται για τις άλλες συνήθεις καλλιέργειες.

Γ. Το ύψος των στρεμματικών εισφορών και των αρδευτικών τελών ή του αντιτίμου χρήσεως ύδατος που θα καθορίζεται, από τους ΤΟΕΒ, σύμφωνα με τις διατάξεις του άρθρου 3 παραγρ. 2 και 3 του Ν.Δ. 1277/72 και του άρθρου 1 του Ν.414/76, πρέπει να ανταποκρίνονται στις πραγματικές δαπάνες διοικήσεως, λειτουργίας και συντηρήσεως των έργων, για τα οποία έχουν τη σχετική ευθύνη, όπως και στις αντίστοιχες δαπάνες των έργων Α΄ Τάξεως, που διοικούνται από τους ΓΟΕΒ.

Δ. Οι διατάξεις αυτές έχουν εφαρμογή και για τον Οργανισμό Κωπαΐδος, Αρδευτικό Οργανισμό Στυμφαλίας-Ασωπού-Κορινθίας (ΑΟΣΑΚ) και Οργανισμό Λεσινίου.

Η απόφασή μας αυτή να δημοσιευτεί στην εφημερίδα της Κυβερνήσεως και θα ισχύει από την 1η Ιανουαρίου 1978.

Ο ΥΠΟΥΡΓΟΣ

Ι. ΜΠΟΥΤΟΣ

ΑΚΡΙΒΕΣ ΑΝΤΙΓΡΑΦΟ

Ο ΤΜΗΜΑΤΑΡΧΗΣ

ΚΟΙΝΟΠΟΙΗΣΗ

1.Εθνικό Τυπογραφείο-Ενταύθα

 με δύο αντίτυπα και με την παράκληση

 να την δημοσιεύσει στο οικείο Φ.Ε.Κ.

2. Επιθεωρήσεις Γεωργίας ΥΕΒ-Έδρες τους

3. Νομαρχίες – Δ/νσεις Γεωργίας

 (Υπηρεσίες, Τμήματα και Γραφεία Ε.Ε.Β.)

 Έδρες τους

4. Γ.Ο.Ε.Β και Τ.Ο.Ε.Β.

 Έδρες τους

5. Οργανισμό Κωπαΐδος, Οργανισμό Στυμφαλίας-

 Ασωπού-Κορινθίας, Οργανισμό Λεσινίου

 Έδρες τους

Εσωτερική διανομή

ΥΕΒ-Δ/νση 1η -Τμ. ΙΙΙ

ΥΕΒ-Δ/νση 2η- Τμ. ΙΙΙ